
84 DR 30.11.2005 

 

 Dato' Paduka Haji Badruddin bin Amiruldin:  [Bangun]  

 Datuk Ong Tee Keat:  Ya, Yang Berhormat bagi Jerai.   

 Dato' Paduka Haji Badruddin bin Amiruldin:  Terima kasih Tuan Pengerusi.  
Saya hendak bercakap fasal Rakan Muda.  Adakah Yang Berhormat bersetuju dengan 
saya bahawa Rakan Muda tidak mencapai sasaran dia, Program Rakan Muda itu 
kerana kita dapat lihat banyak masalah dadah, banyak masalah lumba haram dan 
sebagainya.  Saya dapati bahawa kebanyakan belia ini yang menjadi huru-hara ini 
kerana mereka tidak ada satu hala tujuan, satu hala kepimpinan.  Macam kita cakap, 
macam belia di kampung, dia tidak ada tempat untuk dia berekreasi, untuk dia 
bersukan.  Belia di bandar duduk dalam keadaan begitu juga.  Ini kerana, mungkin kita 
lebih mengejarkan pembangunan, kita melupakan kerja-kerja kita ini. 

 Jadi, saya kira Rakan Muda ini harus menambah ataupun mengubah sedikit 
persepsi dan juga hala tuju dia supaya bagaimana kita hendak mengatasi masalah 
anak-anak muda yang ada masa dan tenaga tetapi tiada tempat untuk mereka 
menggunakan tenaga dan fikiran mereka.  Adakah Yang Berhormat bersetuju dengan 
pandangan saya supaya Rakan Muda ini di revamp semula untuk mencapai matlamat 
penubuhannya.   

 Datuk Ong Tee Keat:  Tuan Pengerusi, sesungguhnya apa yang diamati oleh 
Yang Berhormat bagi Jerai itu, saya setuju separuh sebab memang sukar kita hendak 
menentukan keberkesanan sesuatu program.  Kalaulah kita cuma meninjau dari segi 
berlakunya ataupun semakin bertambahnya kes-kes penyalahgunaan dadah dan 
sebagainya, saya kira itu bukanlah satu penyukatan yang menyeluruh.  Walaupun 
demikian, saya setuju dengan Yang Berhormat bahawa kita perlu memperbaharui 
pendekatan kita dari semasa ke semasa. 

 Saya kurang pasti sama ada Yang Berhormat rasa atau tidak dalam beberapa 
tahun kebelakangan ini terdapat juga satu perubahan yang agak ketara dalam 
pengelolaan program-program Rakan Muda, khususnya sejak tahun 2000.  Sebab 
dengan adanya program-program atau pun acara-acara sukan yang baru umpamanya 
sukan lasak, X-games dan beberapa dimensi yang baru umpamanya program 
pemupukan semangat, volunteers atau sukarelawan, itupun merupakan salah satu 
dimensi perubahan yang saya maksudkan. 

Di samping itu anugerah remaja perdana itu tetap merupakan satu-satunya 
anugerah yang dapat menarik minat belia remaja kita, khususnya mereka yang begitu 
aktif dan giat dalam bidang aktiviti Rakan Muda sebab setiap aktiviti yang mereka 
berkecimpung itu membawa markah yang tertentu dan ini akan membolehkan mereka 
merebut anugerah yang dimaksudkan.   

Tuan Lau Yeng Peng [Puchong]:  [Bangun] 

Timbalan Menteri Belia dan Sukan [Datuk Ong Tee Keat]:  Ya, Yang 
Berhormat bagi Puchong. 

 Tuan Lau Yeng Peng:  Terima kasih Yang Berhormat  Timbalan Menteri, tadi 
saya telah bahas bahawa yang penting sekali ialah kita mesti tahu apakah minat dan 
juga keperluan mereka.  Mereka yang saya maksudkan ialah belia-belia yang ada 
target atau sasaran kita.  Saya nampak apabila program ataupun perancangan Rakan 
Muda dilancarkan oleh Yang Berhormat bekas Menteri Belia dan Sukan, saya tahu 
mungkin macam satu ombak datang daripada pelbagai sudut sehingga menjadi satu 
perbualan yang aktif di kalangan belia-belia tetapi sekarang ini saya tidak nampak apa-
apa pun.  Lagi pun saya setuju dengan Yang Berhormat bagi Jerai, kita mesti revamp  
satu program jangan kita buat satu program tadi saya cakap, jangan top down, kita 
mesti dari bottom up.  Iaitu kita mesti tahu apakah minat mereka, hobi mereka dan kita 
tackle dari angle ini supaya program dapat jaya di masa akan datang.  Tidak guna 
kalau kita hanya melancarkan satu program ini untuk satu komuniti di sini dan di sana 
tetapi keberkesanannya tidak dapat dicapai ataupun matlamat tidak tercapai, apakah 
komen daripada Yang Berhormat Timbalan Menteri? 

Tuan Nasaruddin bin Hashim:   [Bangun] 

Timbalan Menteri Belia dan Sukan [Datuk Ong Tee Keat]:   Nanti dahulu 
Yang Berhormat bagi Parit, ya saya setuju sebenarnya pendekatan top down ini itu 
sudah berlalu dan sekarang ini kalau kita masih lagi berpegang teguh kepada 
pendekatan top down dengan izin, saya kira ini akan menghakis daya tarikannya 



Dato' Paduka Haji Badruddin bin Amiruldin: [Bangun]. Datuk Ong Tee Keat: Ya, Yang Berhormat bagi Jerai. Dato' Paduka Haji Badruddin bin Amiruldin: Terima kasih Tuan Pengerusi. Saya hendak bercakap fasal Rakan Muda. Adakah Yang Berhormat bersetuju dengan saya bahawa Rakan Muda tidak mencapai sasaran dia, Program Rakan Muda itu kerana kita dapat lihat banyak masalah dadah, banyak masalah lumba haram dan sebagainya. Saya dapati bahawa kebanyakan belia ini yang menjadi huru-hara ini kerana mereka tidak ada satu hala tujuan, satu hala kepimpinan. Macam kita cakap, macam belia di kampung, dia tidak ada tempat untuk dia berekreasi, untuk dia bersukan. Belia di bandar duduk dalam keadaan begitu juga. Ini kerana, mungkin kita lebih mengejarkan pembangunan, kita melupakan kerja-kerja kita ini. Jadi, saya kira Rakan Muda ini harus menambah ataupun mengubah sedikit persepsi dan juga hala tuju dia supaya bagaimana kita hendak mengatasi masalah anak-anak muda yang ada masa dan tenaga tetapi tiada tempat untuk mereka menggunakan tenaga dan fikiran mereka. Adakah Yang Berhormat bersetuju dengan pandangan saya supaya Rakan Muda ini di revamp semula untuk mencapai matlamat penubuhannya. Datuk Ong Tee Keat: Tuan Pengerusi, sesungguhnya apa yang diamati oleh Yang Berhormat bagi Jerai itu, saya setuju separuh sebab memang sukar kita hendak menentukan keberkesanan sesuatu program. Kalaulah kita cuma meninjau dari segi berlakunya ataupun semakin bertambahnya kes-kes penyalahgunaan dadah dan sebagainya, saya kira itu bukanlah satu penyukatan yang menyeluruh. Walaupun demikian, saya setuju dengan Yang Berhormat bahawa kita perlu memperbaharui pendekatan kita dari semasa ke semasa. Saya kurang pasti sama ada Yang Berhormat rasa atau tidak dalam beberapa tahun kebelakangan ini terdapat juga satu perubahan yang agak ketara dalam pengelolaan program-program Rakan Muda, khususnya sejak tahun 2000. Sebab dengan adanya program-program atau pun acara-acara sukan yang baru umpamanya sukan lasak, X-games dan beberapa dimensi yang baru umpamanya program pemupukan semangat, volunteers atau sukarelawan, itupun merupakan salah satu dimensi perubahan yang saya maksudkan. Di samping itu anugerah remaja perdana itu tetap merupakan satu-satunya anugerah yang dapat menarik minat belia remaja kita, khususnya mereka yang begitu aktif dan giat dalam bidang aktiviti Rakan Muda sebab setiap aktiviti yang mereka berkecimpung itu membawa markah yang tertentu dan ini akan membolehkan mereka merebut anugerah yang dimaksudkan. Tuan Lau Yeng Peng [Puchong]: [Bangun]. Timbalan Menteri Belia dan Sukan [Datuk Ong Tee Keat]: Ya, Yang Berhormat bagi Puchong. Tuan Lau Yeng Peng: Terima kasih Yang Berhormat Timbalan Menteri, tadi saya telah bahas bahawa yang penting sekali ialah kita mesti tahu apakah minat dan juga keperluan mereka. Mereka yang saya maksudkan ialah belia-belia yang ada target atau sasaran kita. Saya nampak apabila program ataupun perancangan Rakan Muda dilancarkan oleh Yang Berhormat bekas Menteri Belia dan Sukan, saya tahu mungkin macam satu ombak datang daripada pelbagai sudut sehingga menjadi satu perbualan yang aktif di kalangan belia-belia tetapi sekarang ini saya tidak nampak apa- apa pun. Lagi pun saya setuju dengan Yang Berhormat bagi Jerai, kita mesti revamp satu program jangan kita buat satu program tadi saya cakap, jangan top down, kita mesti dari bottom up. Iaitu kita mesti tahu apakah minat mereka, hobi mereka dan kita tackle dari angle ini supaya program dapat jaya di masa akan datang. Tidak guna kalau kita hanya melancarkan satu program ini untuk satu komuniti di sini dan di sana tetapi keberkesanannya tidak dapat dicapai ataupun matlamat tidak tercapai, apakah komen daripada Yang Berhormat Timbalan Menteri?. Tuan Nasaruddin bin Hashim: [Bangun]. Timbalan Menteri Belia dan Sukan [Datuk Ong Tee Keat]: Nanti dahulu Yang Berhormat bagi Parit, ya saya setuju sebenarnya pendekatan top down ini itu sudah berlalu dan sekarang ini kalau kita masih lagi berpegang teguh kepada pendekatan top down dengan izin, saya kira ini akan menghakis daya tarikannya.